முதலாம் உலக யுத்தம் நடந்துகொண்டிருந்த அந்த காலகட்டத்தில் கடல் பயணம் அவ்வளவு பாதுகாப்பாக இருக்கவில்லை. ஜேர்மன் நீர்மூழ்கிக் கப்பல்கள் நேச நாட்டு கப்பல்களை தாக்கியழித்து வந்தன. சிக்கல் நிறைந்த கடல் பயணத்தைக் கடந்து இங்கிலாந்தை அடைந்த ஈ.டபிள்யு.பெரேரா இங்கிலாந்து பாராளுமன்றத்தில் அதனை சேர்ப்பிக்கும் பணியை வெற்றிகரமாக நிறைவேற்றினார். அதுபோல சேர் பொன் இராமநாதனும் இங்கிலாந்து வந்தடைந்து இன்னொருபுறம் தமது முறைப்பாடுகளையும், முன்மொழிவுகளையும் முன்வைத்தார்.